jkorsvik/nowiki_second_scrape_merged huggingface dataset:
Baltic State Technical University

Baltic State Technical University «Voenmeh» D.F. Ustinov (russisk: Балтийский государственный технический университет «Военмех» им. Д.Ф.Устинова; forkortet BGTU) er et russisk militært teknisk universitet i St. Petersburg. 
Tidligere var universitetet kjent som Leningrad mekaniske institutt (russisk: Ленинградский механический институт) og Militærets mekaniske institutt (russisk: Военно-механический институт).


== Fakulteter ==
Fakultet for rakett- og romteknologi
Institutt for luftfart og rakett produksjon «А»
RomfartsInstitutt «M»Fakultet for våpensystemer
Institutt for våpen og våpensystemer «E»
Institutt for elektroingeniører «К»
Institutt for deltidsstudier «VE»Fakultet for ledelsessystemer
Institutt for Informasjons og kontrollsystemer «I»
Institutt for mekatronikk og kontroll «N»
Institutt for deltidsstudier «S»Fakultet for internasjonal virksomhet og kommunikasjon
Institutt for internasjonal industriledelse «R»
Institutt for internasjonal kommunikasjon «F»


== Kjente tidligere studenter ==
Sergej Krikaljov (kosmonaut)
Georgy Gresjko (kosmonaut)
Vladimir Yakunin (direktør for Russian Railways)


== Eksterne lenker ==
Offisielt nettsted 
(en) Baltic State Technical University – kategori av bilder, video eller lyd på Commons  (russisk)
Motforestillinger - Femti påstander møter motargumenter

Motforestillinger - Femti påstander møter motargumenter er en debattbok fra 2012 av professor i sosiologi Sigurd Skirbekk. Boken er en kritisk gjennomgang av femti påstander innen debatter knyttet til innvandring og integrering, familie og moral, nasjon og velferdsstat, sivilisasjon og menneskerettigheter samt økologi og klima.


== Omtaler ==
Filosof Lars Gauden-Kolbeinstveit i Minerva beskrev boken som et oppgjør med politisk korrekthet ut fra et nasjonalt orientert og konservativt ståsted. Han mente boken var viktig, saklig og nyansert og at særlig stoffet om familieverdier var godt behandlet. Han mente samtidig at boken tok opp for mange tema og at behandlingen av stoffet ble for tynn og tildels ufokusert enkelte steder.Finansavisens bokanmelder Ole Asbjørn Ness trakk fram sitatet «Det vil (trolig) ikke gå bra med miljøkrisen. Integrerings-problemene vil (trolig) ikke bli mindre med tiden. Velferdsstaten vil ikke kunne erstatte familien.»


== Referanser ==
Ideologi, myte og tro ved slutten av et århundre

Ideologi, myte og tro ved slutten av et århundre er en bok fra 1999 av professor i sosiologi Sigurd Skirbekk. Dens undertittel er «sosiologisk kulturteori og funksjonsanalyse».Ole Asbjørn Ness skreiv i 2012 at «Det er en av de beste, norske samfunnsvitenskapelige bøkene noensinne» ... Europeere fikk for få barn, og innvandring fra land med massive fødselsoverskudd ville neppe være den udelte velsignelsen som prediket.»


== Referanser ==


== Eksterne lenker ==
Ideologi, myte og tro ved slutten av et århundre, Tano Aschehoug, 1999  - tilgang for norske IP-adresser hos Nasjonalbiblioteket
Sany

Sany Group (kinesisk: 三一重工股份有限公司) er et kinesisk maskinproduksjonsselskap grunnlagt i 1989. Det har virksomhet i hele verden, og hovedkontor i Changsha i Folkerepublikken Kina. Under hovedvirksomheten anleggsmaskineri sorterer produkter som gravemaskiner, kraner og vindkraftanlegg.
Selskapet ble grunnlagt av Liang Wengen, og han er (2012) også selskapets hovedaksjonær. 
Virksomheten i Asia styres fra Changsha. Virksomheten i Europa, Midtøsten og Afrika ledes fra Köln, og den i Amerika fra Peachtree City i delstaten Georgia i USA. 


== Viktige produkter (2012) ==
Bulldosere
Gravemaskiner
Teleskoplastere
Traktorgraver
Hjullaster
Bobcat
Minilader
Kompaktbulldoser
Betongbehandlingsmaskineri
Rambukker
Hevemaskiner (kraner)
Maskiner for havnelogistikk
Maskiner for veibygging
Vindturbiner


== Eksterne lenker ==
Offisielt nettsted 
(en) Sany Group – kategori av bilder, video eller lyd på Commons 
Sany Deutschland
Tove Romsaas Wang

Tove Romsaas Wang (født 29. august 1952) er en norsk sykepleier og organisasjonsarbeider.
Hun er født i Oslo, ble utdannet sykepleier i 1974, helsesøster i 1978 og tok mastergrad i internasjonal helse på Johns Hopkins University i 1982. Hun arbeidet som sykepleier ved Rikshospitalet i Oslo 1974–1975 og for FN/WHO i Jemen fra 1975 til 1977. Hun begynte å jobbe for Redd Barna i Sri Lanka i 1978 og fortsatte å arbeide i Redd Barnas utenlandsavdeling fra 1982 til 1994 som programkoordinator, konstituert leder for utenlandsavdelingen og deretter avdelingsleder. Wang var Redd Barnas stedlige representant i Zimbabwe 1991 til 1993 og Redd Barnas assisterende generalsekretær 1994 til 2009. Fra 2010 til 2018 var hun generalsekretær i Redd Barna.
Fra 2005 til 2010 ledet Wang internasjonale Redd Barnas første globale kampanje Rewrite the Future (ABC redder barna på norsk), som bedret utdanning for 10 millioner barn i 20 konfliktutsatte områder og land. Kampanjen resulterte i 1.7 millioner nye skoleplasser. I dag er hun styreleder for internasjonale Redd Barnas globale utdanningssatsing.
Wang ble i 2019 tildelt Kongens fortjenstmedalje.


== Referanser ==


== Eksterne lenker ==
Intervju med Tove R. Wang
Har viet halve livet til Redd Barna Arkivert 4. september 2012 hos Wayback Machine.
Redd Barnas hjemmeside
Mathia Collett

Mathia Collett (født 28. mai 1737 i Christiania, død 21. juli 1801) var gift med Morten Leuch og andre gang med Bernt Anker. Hun var datter av Peter Collett (1694–1740) og Anna Cathrine Rosenberg (1699–1747) og ble dermed født inn i Christianias øverste sosiale sjikt.
Mathia var nummer ti i en søskenflokk på elleve. Hun vokste opp i en to-etasjes gård i bindingsverk på hjørnet av Rådhusgaten og Nedre Slotts gate og ble tidlig foreldreløs. Ved skiftet etter foreldrene arvet sønnene 25 000 riksdaler hver, døtrene halvparten. I 1748 flyttet hun, som foreldreløs og formuende, inn hos tanten Maria (farens søster) i Collettgården i Kirkegaten 15 (nå flyttet til Norsk Folkemuseum).
Mathia giftet seg den 6. mai 1758 med sin slektning og brorens kompanjong, Morten Leuch (1732-68). Ekteparet bodde på Bogstad gård. Morten Leuch døde bare 36 år gammel. Mathia drev Morten Leuchs handelsfirma Collett & Leuch videre sammen med broren James Collett, inntil hun på nytt giftet seg, 36 år gammel, med den 10 år yngre Bernt Anker.


== Referanser ==


== Kilder ==
Sanstøl, Jorunn: Mathia Collett - vis og god. I Byminner nr.1-2009, s.8-25
SNP

SNP kan bety

Scottish National Party
Single nucleotide polymorphism (enkeltnukleotidpolymorfi)
Sara Li Stensrud

Sara Li Stensrud (født 1979 på Hamar) er en norsk forfatter og teatermaker. Stensrud har en mastergrad i litteraturvitenskap fra Universitetet i Oslo om Ann Jäderlunds poesi. Hun har skrevet barnebøker, poesi, dramatikk og en eventyrbok for voksne.   
Stensrud debuterte som dramatiker og regissør i 2012 med teaterstykket Lykkelig til mine dagers ende – Et orgastisk lærestykke fra den markedslibidinøse skogen, iscenesatt i samarbeid med skuespiller Ine Marie Wilmann, på Black Box Teater.    
Hans og Grete i parterapi ble vist på Norsk Dramatikkfestival 2015, regissert av Jonas Corell Petersen, med Valborg Frøysnes og Espen Alknes i rollene.   
Noen kommer til å komme (Ah! Ah! Ah! Ah!) – En forviklingskomedie om flyktningkrisen, skrevet og regissert av Stensrud, hadde premiere på Nationaltheatret under Ibsenfestivalen 2016, med Madalena Sousa Helly-Hansen og Dag Håvard Engebråten i rollene.   
Blomsterstykke - Et rasende sørgespill med kronblad fine som hud, skrevet og iscenesatt i samarbeid med skuespiller Madalena Sousa Helly-Hansen, hadde premiere på Bergen Dramatikkfestival 2020.       
Stensrud har sittet i redaksjonsrådet for Oslo poesifestival og vært redaksjonsmedlem og kritiker i Vinduet. Hun driver også omstreiferteatret Didaktisk Dukketeater.  


== Bibliografi ==
Mo i mørket – barnebok, illustrert av Maja Nøkleby, Aschehoug 2008
Gape – lyrikk, Oktober 2009
Jenta som ikke kunne slutte å gråte – barnebok, illustrert av Maja Nøkleby, Gyldendal 2011
Det lange diktet om prinsessen og kongen som ville finne ut av det halve kongerikets tilstand – dikt for barn i Jeg fant, jeg fant! Gyldendal 2011
Reve-enkas monolog – teatermonolog i Sa hun, Transit 2013
DEN HALVSTORE EVENTYRBOKA – eventyrbok for voksne, Oktober 2014
Hans og Grete i parterapi – teaterstykke i Samtidsdramatikk 2015, Transit 2015
Blomsterstykke - Et rasende sørgespill med kronblad fine som hud – teaterstykke, skrevet sammen med Madalena Sousa Helly-Hansen, i Sett herfra er alt annerledes, Cornerstones 2020


== Eksterne lenker ==
(no) Publikasjoner av Sara Li Stensrud i BIBSYS
Forfatterside hos Oktober Arkivert 24. desember 2018 hos Wayback Machine.
Tone Nørvåg

Tone Kathrin Helsem Nørvåg (født 2. februar 1971) er en norsk politikvinne og forfatter fra Kvalsund i Herøy på Sunnmøre. Hun forfatterdebuterte med barneboken Politihunden Falk til teneste! i 2011.
Politihunden Falk til teneste! er illustrert av Odd Henning Skyllingstad og skal være den første i en serie om Falk og eieren Hanne som løser politisaker.


== Bøker ==
2011 – Politihunden Falk til teneste! – barnebok
2012 – Politihunden Falk på nattevakt – barnebok


== Referanser ==
Årets osloborger

Årets osloborger kåres av Aftenpostens lesere.


== Mottagere av Årets osloborger ==
2004: Finn Abrahamsen
2005: Vibeke Omberg
2006: Wenche Foss 
2007: Gunnar Sønsteby
2008: Kåre Stølen
2009: Arild Knutsen
2010: Hanne Kristin Rohde
2011: Fabian Stang
2012: Bengt Eriksen
2013: Christian Ringnes
2014: Frode Kyvåg
2015: Mohsan Raja
2016: Solveig Ude
2017: Mohamed Fariss
2018: David Adampour
2019: Eline Thorleifsson
2020: Espen Rostrup Nakstad
2021: Jan Grue
2022: Dag Endal


== Referanser ==


== Eksterne lenker ==
Oslos ordfører ble kåret til «Årets Osloborger»
Bengt Eriksen ble Årets Osloborger Arkivert 21. januar 2013 hos Wayback Machine.
Rønvik menighet

Rønvik menighet er en menighet og sogn i Bodø domprosti i Sør-Hålogaland bispedømme, og omfatter Rønvik, Skivika og Løpsmark bydeler. Menighetens sognekirke er Rønvik kirke, som ligger i Årnes, sentralt i sognet. I tillegg har Rønvik sykehus et eget kapell, til bruk for innlagte. Menigheten har åtte ansatte i sognekirka, der sogneprest er Svein Malmbekk.Rønvik kirke arrangerer både dåp, gravferd og vielser. I 2012 viste statistikken at 67 ble døpt, 36 hadde gravferd og 11 par viet seg i Rønvik kirke. Menigheten har også alle konfirmasjoner samlet i sognekirka.
Rønvik menighets menighetsråd er et råd som velges for en fireårsperiode av domprostiet. Det består av åtte faste medlemmer, og fem varamedlemmer. Menighetsrådets leder og nestleder er henholdsvis Monica Nilsen og Ingrid Løkken.


== Referanser ==


== Eksterne lenker ==
Rønvik og Kjerringøy menigheter, Kirka i Bodø
Nordsia

Nordsia refererer til flere steder:

Nordsiden (Hønefoss), en bydel i Hønefoss
Nordstranda, et område på Bodøhalvøya
Lysthuset

Lysthuset (etablert 1965 i Oslo) var et revyteater og et underholdningsbyrå, startet av komponistene Sigurd Jansen og Alfred Janson, samt maleren Willi Nordrå, finansiert i større grad av Olav Thon som også var gårdeier i revylokalene, Restaurant Cecils gamle kjellerlokaler på hjørnet av Stortingsgata 8 og Rosenkrantz gate (Oslo). Dette var også kalt «Cecilhjørnet» og ble totalskadet i brann 1986. Gårdeier Olav Thon lot det gjenoppstå i 1990 som Cecil Hotel. 
Den første forestillingen var «Jeg Elsker Deg, Jeg Elsker Deg, Jeg Elsker Deg», et stykke som tidligere i 1965 ikke blitt antatt av Leif Juster ved Edderkoppen. Det var  forfattet av  Rolv Wesenlund, Harald Heide-Steen, Harald Tusberg og Bengt Calmeyer. Med i revyen var også Karin Krog, Elsa Lystad og Svein Byhring, samt Lystads ektemann Arpad Szemes som var inspisient. Mottakelsen dagen efter var blandet, men stykkets improviserende grunnform har i ettertid blitt karakterisert som nydannende.Etter revyen var det dans, men det ble forbudt etter premieren den 26. oktober 1965, grunnet at Arbeidsdirektoratet avkrevde førti prosent av inntektene.
...Jeg synes absolutt vi bør kunne hjelpe dem som har lansert denne nye teaterformen
  Dette ble Lystads gjennombrudd, og hun gikk så til Chat Noir, mens Heide-Steen jr. og Wesenlund i 1968 besøkte  Göteborg, der de viste forestillingen for produsenten Bo Hermansson. 
Heide Steen jr., Wesenlund og Hermansson etablerte så A/S Lysthuset, som blant annet hadde enerettighetene til Marve Fleksnes, som egentlig var Wesenlund.Etter at Lysthuset stod på konkursens rand etter oppsetningene på Cecil i Stortingsgata, tilbød Einar Schanke ensemblet å sette opp en ny revy på Chat Noir. Det samme ensemblet gikk videre til Chat Noir, bortsett fra at Haralds søster Trulte Heide Steen overtok etter Karin Krog, som gikk tilbake til å bli jazz-sanger på heltid.

		


== Referanser ==
Fjærpenn

En fjærpenn er et skriveredskap som er lagd av en flådd fjær fra en stor fugl. Penner av fjær ble brukt til å skrive med blekk eller tusj før splittpenn, fyllepenn, rissepenn og kulepenn ble oppfunnet. Selv om fjærpenner ansees som utdatert av de fleste, er det enkelte kalligrafer som bruker slike fordi de kan tilpasses og gir en konstant, skarp strek. Imidlertid krever det trening å lage dem og spissen blir fort slitt mot treholdig papir.
Det finnes et stort utvalg fjærpenner som varierer når det gjelder levetid, styrke og strek. Den mest brukte typen er lagd av gåsefjær. Fjær fra svaner brukes til større penner. Det er også vanlig å bruke fjær fra hauk, ugle, ørn, kalkun og kråke.


== Historie ==

Fjærpennen var det mest brukte skriveredskapet i den vestlige verden fra 500- til 1800-tallet. De beste fjærpennene var som oftest lagd av fjær fra gås, svane og i senere tid kalkun. Fjærpennen gikk gradvis ut av bruk etter at metallpennen ble oppfunnet i  USA  1810.
Fjærpenner ble brukt både til skriving og dekorasjonsarbeider på alt fra vaser og keramikk til tegninger og manuskripter.
Ordet 'penn' betyr opprinnelig 'fjær'.


== Å lage en fjærpenn ==

Formen og materialet gjør en fjær velegnet som skriveredskap. Tuppen kan enkelt skjæres over slik at den får en spiss og rørskaftet kan på grunn av kapilarkreftene holde på blekket en dypper den i. 
Det krever imidlertid øvelse å lage en god gåsefjærspenn. Bare felte fjær kan brukes (fjær som er ribbet av, er for myke i enden). Overhuden må skrapes grundig av, og spissen må lages nøyaktig hvis pennen skal fungere godt. Den skal kuttes på skrå og spaltes på midten med en skarp kniv. Innersiden av røret må avfettes, for eksempel ved hjelp av sprit på en vattdott.Fjærpenner kan stikkes i varm sand for å herdes før tilskjæring. «Strålene» ut fra fjærskaftet kan også skjæres bort for å gi bedre grep for hånden.
Fjærpenner kan ha bedre spenst enn rørpenn av tilskårne siv.


== Se også ==
Penn


== Referanser ==


== Eksterne lenker ==
(en) Quills – kategori av bilder, video eller lyd på Commons 
Søkbar digitalkopi av Ludvig Holm-Olsens Med fjærpenn og pergament : vår skriftkultur i middelalderen (Cappelen, 1990)
Søkbar digitalkopi av Lars Laurentiis Grunnbok i kalligrafi ( Boksenteret forl., 1997)
Forsvarets minnedag

Forsvarets minnedag er en markering innstiftet av det norske Forsvaret for å hedre personell som har omkommet i tjeneste. Minnedagen er fastsatt til første søndag i november måned. Markeringen fant første gang sted i 2007. Minnedagens hovedarrangement finner sted på Akershus festning i Oslo, med ytterligere arrangementer ved avdelinger andre steder i Norge og i utlandet.
FN har en egen dag for deltagere i fredsbevarende styrker: Den internasjonale dagen for FNs fredsbevarende styrker 29. mai. Forsvaret har etablert en egen dag, veterandagen på 8. mai, for å hedre tidligere tjenestegjørende.


== Referanser ==
Polites

Polites er en slekt av sommerfugler som tilhører familien smygere (Hesperiidae).


== Utseende ==
Små til middelsstore (vingespenn gjerne 25-30 millimeter), brune og oransje smygere, sjeldnere brune med hvite flekker. De ligner sterkt på mange andre Hesperiinae.
Undersiden er blekere og mer gråaktig, på bakvingen med lyse streker.


== Levevis ==
Larvene lever på gress og halvgress.


== Utbredelse ==
Slekten er utbredt i Amerika, fra det sørlige Canada i nord til Argentina i sør, med fleste arter i Nord-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Polites Scudder, 1872
themistocles-artsgruppen:
Polites draco (W.H. Edwards, 1871)
Polites mardon (W.H. Edwards, 1881)
Polites norae MacNeill, 1993
Polites peckius (W. Kirby, 1837)
Polites sabuleti (Boisduval, 1852)
Polites themistocles (Latreille, 1824)
origenes-artsgruppen:
Polites mystic (W.H. Edwards, 1863)
Polites origenes (Fabricius, 1793)
Polites pupillus (Plötz, 1882)
Polites puxillius (Mabille, 1891)
Polites sonora (Scudder, 1872)
rhesus-artsgruppen:
Polites carus (Edwards, 1883)
Polites rhesus (W.H. Edwards, 1878)
Polites subreticulata (Plötz, 1883)
vibex-artsgruppen:
Polites vibex (Geyer, [1832])
Ikke plassert i artsgruppe:
Polites baracoa (Lucas, 1857)
Polites bittiae Lindsey, 1925
Polites vibicoides de Jong, 1983


== Kilder ==
Brower, A.V.Z. & Warren, A. (2007) Polites på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Polites i Encyclopedia of Life 
(en) Polites i Global Biodiversity Information Facility 
(en) Polites hos ITIS 
(en) Polites hos NCBI 
(en) Kategori:Polites – bilder, video eller lyd på Wikimedia Commons 
Polites – detaljert informasjon på Wikispecies 
Butterflies of America - Polites spp. [2]
Valget i USA 2012

Valget i USA 2012 var et valg som ble avholdt tirsdag 6. november 2012. Det ble avholdt valg på president, 33 senatorer og 435 representanter. Elleve stater valgte guvernør, og på Puerto Rico ble det avholdt et valg om hva slags status øygruppen skal ha.


== Pengebruk ==
Valget i 2012 var det inntil da dyreste i USAs historie. Over seks milliarder dollar (over 34 milliarder kroner) ble brukt av føderale og lokale kampanjer. Som følge av høyesterettsavgjørelsen Citizens United v. Federal Election Commission i 2009, ble det slutt på begrensninger på hvor mye personer og selskap kunne gi, spesielt til såkalte super PACs. Det er estimert at presidentvalgkampen til Mitt Romney brukte 1,2 milliarder dollar, inkludert penger fra blant annet Karl Roves super-pac American Crossroads. Barack Obamas valgkamp og tilknyttede grupper brukte 1 milliard dollar.
Mangemilliardæren Sheldon Adelson brukte over 70 millioner dollar på å støtte Mitt Romney, American Crossroads og senatorkandidater.
I den viktige vippestaten Ohio brukte valgkampanjene til Obama og Romney 197 millioner dollar på reklame.
I samme delstat ble det vist 219 414 politiske tv-reklamer. Av de sto Obamas valgkamp bak 100 674.
I senatorvalget i Montana ble det brukt nærmere 50 millioner dollar på blant annet å vise over 100 000 tv-reklamer til en delstat med litt under en million innbyggere.


== Presidentvalg ==
Se Presidentvalget i USA 2012 for full artikkel.I Presidentvalget i 2012 vant USAs sittende president, demokraten Barack Obama over republikanernes kandidat Mitt Romney.


== Senatorvalg ==
Det ble holdt senatorvalg i 33 delstater. 21 demokrater, ti republikanere og to uavhengige plasser var oppe til valg. Av de sittende 33 senatorene hadde ti bestemt seg for å slutte etter sin periode. De som ble valgt, ble valgt for perioden 3. januar 2013 til 3. januar 2019.


== Folkeavstemning på Puerto Rico ==
På Puerto Rico ble det arrangert det en folkeavstemning der innbyggerne fikk to spørsmål. Det første spørsmålet var om de ville opprettholde statusen som utenforliggende territorium av USA. 54 prosent svarte nei på spørsmålet. Dermed trådte det andre spørsmålet i kraft. Da ble de spurt om de ønsket å bli en delstat i USA, om de ønsket uavhengighet eller om de ønsket å bli en suveren stat som er assosiert med USA. 61% foretrakk å bli en delstat. Men valget ble kritisert fordi en halv million av de som svarte på det første spørsmålet ikke svarte på det andre.Denne typen valg har blitt avholdt på Puerto Rico i 1967, 1993 og 1998, og innbyggerne har hver gang ønsket å opprettholde den nåværende statusen.


== Referanser ==
Adobe Fireworks

Adobe Fireworks (tidligere Macromedia Fireworks) er et redigeringsverktøy for raster- og vektorgrafikk beregnet for å hurtig kunne produsere prototyper for nettsider og programgrensesnitt. Programmet var opprinnelig basert på deler av Macromedia xRes, som Adobe kjøpte i 2005. Fireworks er tilgjengelig enten som et frittstående produkt eller inkludert i Adobe Creative Suite. Tidligere utgaver kom inkludert i Macromedia Studio.


== Versjonshistorikk ==
1998: Macromedia Fireworks
1999: Macromedia Fireworks 2
2000: Macromedia Fireworks 3
2001: Macromedia Fireworks 4
2002: Macromedia Fireworks MX (v6.0)
2004: Macromedia Fireworks MX 2004 (v7.0)
2005: Macromedia Fireworks 8
2007: Adobe Fireworks CS3 (v9.0)
2008: Adobe Fireworks CS4 (v10.0)
2010: Adobe Fireworks CS5 (v11.0)
2011: Adobe Fireworks CS5.1 (v11.1)
2012: Adobe Fireworks CS6 (v12.0)


== Referanser ==


== Eksterne lenker ==
Offisielt nettsted
Paratrytone

Paratrytone er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn gjerne 25-40 millimeter), brune smygere med lyse, oftest hvite flekker på begge vingepar. Grunnfargen varierer fra kanelbrunt til svartbrunt.


== Levevis ==
Larvene lever på gress og halvgress.


== Utbredelse ==
Slekten er utbredt i Amerika, fra Colorado i nord til Bolivia i sør. De fleste artene lever i Mexico.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Paratrytone Godman, 1900
Paratrytone aphractoia Dyar, 1914
Paratrytone argentea (Weeks, 1901)
Paratrytone barroni Evans, 1955
Paratrytone browni Bell, 1959
Paratrytone decepta Miller & Miller, 1972
Paratrytone gala (Godman, 1900)
Paratrytone kemneri Steinhauser, 1996
Paratrytone omiltemensis Steinhauser, 1996
Paratrytone pilza Evans, 1955
Paratrytone polyclea Godman, 1900
Paratrytone raspa (Evans, 1955)
Paratrytone rhexenor Godman, 1900
Paratrytone snowi (Edwards, 1877)


== Kilder ==
Brower, A.V.Z. & Warren, A. (2007) Paratrytone på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Paratrytone i Encyclopedia of Life 
(en) Paratrytone i Global Biodiversity Information Facility 
(en) Paratrytone hos ITIS 
(en) Paratrytone hos NCBI 
Paratrytone – detaljert informasjon på Wikispecies 
Butterflies of America - Paratrytone spp. [2]